open-index/open-wikipedia-markdown huggingface dataset:
H. J. Huhanantti

**Heino Johannes Huhanantti**, sukunimi vuoteen 1905 *Kajander* (5. lokakuuta 1885 Tornio – 22. toukokuuta 1958 Kuopio) oli suomalainen toimittaja ja osastopäällikkö.

Huhanantin vanhemmat olivat maalari Isak Wilho Kajander ja Josefiina Elisabet Salmela. Hän pääsi ylioppilaaksi Oulun lyseosta 1904.

Huhanantti toimi vuodesta 1905 toimittajana ensin Mikkelissä Mikkelin Sanomissa ja sitten Lappeenrannassa Lappeenranta-lehden päätoimittajana 1907 ja Savonlinnassa Savolainen-lehden päätoimittajana 1907–1911. Kuopiossa hän oli Savon Jääkärin ja Savo-lehden toimittajana. Vuonna 1923 hän siirtyi Saastamoinen-yhtiön palvelukseen osastopäälliköksi. Huhanantti oli Kuopion kaupunginvaltuuston jäsenenä. Huhanantti osallistui Suomen sisällissotaan valkoisten puolella ja oli myöhemmin mukana suojeluskunnissa ja valkoisten rintamamiesten järjestöissä. Hän oli mukana perustamassa Pohjois-Savon Rintamamiesyhdistystä ja toimi puhujana kokoomuspuolueen tilaisuuksissa. 1930-luvun alussa hän oli Suomen Lukon ja Lapuan liikkeen piirisihteerinä.

## Lähteet
Lanttitetra

**Lanttitetra** (*Ctenobrycon spilurus*) on amerikantetroihin kuuluva kalalaji. Lajia tavataan makeista vesistä Etelä-Amerikasta.

## Koko ja ulkonäkö
Lanttitetra voi kasvaa 8–9 cm pitkäksi. Ruumiinrakenteeltaan laji on pitkänomainen ja litteähkö sekä suhteellisen korkearuumiinen. Naaraat ovat kookkaampia ja koiraita tukevampia. Selkäevä on suhteellisen lyhyt ja peräevä on pitkä. Väriltään kala on hopeanharmaa ja pyrstöntyvessä on musta laikku. Lanttitetranaaraiden peräevässä on oranssinpunainen vivahde.

## Levinneisyys ja elintavat
Lanttitetraa tavataan Amazon-, Orinoco- ja Parnaíba-jokien valuma-alueilta ja eräistä muista pienemmistä joista Kolumbiasta Boliviaan ja Brasiliaan ulottuvalta alueelta. Lajin elinympäristöä ovat hitaasti virtaavat joet ja tulvien aikaan myös tulva- ja suometsät. Lanttitetra on parvikala, jonka ravintoa ovat pienet selkärangattomat eläimet ja kasvinosat. Ravinnossa on vaihtelua vuodenaikojen mukaan.

Lanttitetraa voidaan pitää akvaariokalana.

## Lähteet
Commercial Bank of Ceylon

**Commercial Bank of Ceylon PLC** (**CBC**), joka tunnetaan myös nimellä **ComBank,** on srilankalainen liikepankki, joka on yksityisessä omistuksessa. Se on julkinen osakeyhtiö ja se on listattu Colombon pörssissä. Se on Sri Lankan suurin yksityinen pankki nettovarallisuuden ja pääoman perusteella. Pankki on tällä hetkellä Sri Lankan kolmanneksi suurin pankki kokonaisnettovarallisuuden perusteella, ja se on vain kolmantena valtio-omisteisten Bank of Ceylonin ja People's Bankin jälkeen. Se on myös ainoa yksityisen sektorin pankki Sri Lankassa, joka on nimetty korkeamman tason kotimaiseksi tärkeäksi pankiksi. Pankilla on tällä hetkellä 268 konttorin ja noin 932 pankkiautomaatin verkosto eri puolilla Sri Lankaa. 

Siitä tuli ensimmäinen srilankalainen pankki, joka listattiin maailman 1000 parhaan pankin joukkoon *The Bankerin* arvostelussa vuonna 2008, jonka jälkeen se on sijoittunut maailman 1000 parhaan pankin joukkoon lähes 11 peräkkäisenä vuotena vuosina 2008–2021. 

## Kestävä kehitys
Pankki on useiden vuosien ajan priorisoinut kestävyyden saavuttamista käytäntöjensä ja politiikansa kautta. Commercial Bankin kestävän kehityksen painopisteen kolme pilaria ovat eettinen pankkitoiminta, vastuullinen organisaatio ja yhteisövaikuttaminen. Pankki otti käyttöön Sri Lankassa sosiaalisten ja ympäristöön liittyvien riskien arviointijärjestelmän seuloakseen lainahankkeita, jotka eivät aiheuta haittaa ympäristölle. Vuonna 2015 pankki käynnisti uuden paperittoman vihreän pankkipalvelun, mikä osoitti entisestään pankin keskittymisen vihreän teknologian ja kestävän kehityksen priorisointiin. 

Siitä tuli ensimmäinen ja ainoa pankki Sri Lankassa, joka on saavuttanut 100 %:n hiilineutraaliuden. Pankin kerrotaan rahoittaneen Sri Lankan ensimmäisen taloudellisesti kannattavan tuulivoimahankkeen ja myös ensimmäisen kaupallisen mittakaavan aurinkoenergiahankkeen Sri Lankassa.

### Tytäryhtiöt
Heinäkuussa 2003 CBC osti Credit Agricole Indosuezin kaksi Bangladeshissa sijaitsevaa sivukonttoria, Dhakassa ja Chittagongissa, ja siitä tuli ensimmäinen srilankalainen yksityispankki joka toimii maan ulkopuolella.

## Palkinnot ja tunnustus
Pankki valittiin Sri Lankan kymmenen ihailluimman yrityksen joukkoon vuosina 2018, 2019, 2020 ja 2021. *Euromoney* valitsi Commercial Bankin Sri Lankan parhaaksi pankiksi vuosina 2015, 2016, 2017, 2018, 2019, 2020 ja 2021. 

## Viitteet
Qarajal

**Qarajal** () on piiritasoinen kaupunki Ūlytaun alueella Kazakstanissa. Se sijaitsee 300 kilometriä alueen pääkaupungista Jezqazğanista itään. Kaupungissa oli 8&nbsp;087 ja kaupunkialueella 17&nbsp;257 asukasta vuonna 2025.

Qarajal on perustettu suuren rauta- ja mangaaniesiintymän hyödyntämisen yhteydessä vuonna 1940. Siitä tuli kaupunki vuonna 1963. Asukkaista 80,7 prosenttia on kazakkeja ja 12,4 prosenttia venäläisiä (vuonna 2025).

Qarajalin kaivos toimii Qarmetin omistaman Qarağandyn metallikombinaatin raaka-ainelähteenä. Kaupunkiin kuuluu myös Jäiremin kaivostaajama, jossa toimii Kazzincin monimetallikaivos ja rikastamo.

## Lähteet
Punta Cana

**Punta Cana** on kaupunki Dominikaanisessa tasavallassa La Altagracian provinssissa. Se tunnetaan erityisesti maan johtavana lomakohteena. Paikka on saanut alkunsa 1970-luvulla. Sen asukasluku vuonna 2022 oli 138&nbsp;919.

## Maantiede

Punta Cana sijaitsee Dominikaanisen tasavallan itäkärjen rannikolla La Altagracian provinssissa. Rannikon noin 64 kilometriä pitkät hiekkarannat ovat Dominikaanisen tasavallan pisimpiä. Rantaviiva sijaitsee Atlantin ja Karibianmeren välissä. Lähellä sijaitsee Idän kansallispuisto (*Parque Nacional del Este*) ja siihen kuuluva Saonan saari. Hallinnollisesti Punta Cana on kunnanosa (*distrito municipal*).

## Historia
Nykyisen Punta Canan alue oli lähes asumatonta aina 1970-luvulle saakka. Vuonna 1969 Punta Canassa vierailleet yhdysvaltalainen lakimies Theodore W. Kheel ja dominikaanilainen liikemies Frank Rainieri päättivät perustaa paikalle rantalomakohteen. Ensimmäinen hotelli oli 20-huoneinen Punta Cana Club ja vuonna 1978 tehtiin yhteistyösopimus ranskalaisen matkailuyhtiö Club Mediterranéen kanssa, jolloin paikalle alkoi kehittyä kansainvälistä matkailua. Matkailualan kasvun myötä Punta Cana kasvoi nopeasti ja sinne muutti tuhansia dominikaanilaisia muualta maasta.

## Talous ja liikenne

Punta Canan merkittävin talouden ala on matkailu. Kaupunki on Dominikaanisen tasavallan suosituin matkailukohde. Vuonna 2019 kaupungissa oli yli 120 hotellia ja yli 48&nbsp;000 hotellihuonetta. Suurin osa matkailijoista saapuu Yhdysvalloista ja Kanadata.

Puerto Canan kansainvälinen lentoasema avattiin vuonna 1984 ja se on nykyisin maan liikennöidyin lentoasema. Vuonna 2019 sen kautta saapui 3&nbsp;524&nbsp;435 ulkomaalaista matkustajaa. Vuonna 2016 lentoaseman kautta kulki myös 127,1 tonnia tavaraa.

## Väestö
Punta Canan asukasluku oli vuoden 2022 väestönlaskennan mukaan 138&nbsp;919.

## Lähteet
Bruno Sevonius

**Carl Bruno Sevonius** (6. lokakuuta 1860 Porin maaseurakunta – 11. elokuuta 1938 Helsinki) oli suomalainen hovineuvos ja postihallituksen johtaja.

Bruno Sevoniuksen vanhemmat olivat makasiininhoitaja Karl Benjamin Sevónius ja Hilma Fredrika Ekholm. Hän pääsi ylioppilaaksi Turun ruotsalaisesta lyseosta 1880 ja suoritti Helsingin yliopistossa kameraalitutkinnon 1883. Hän teki opintomatkoja Skandinavian maihin ja Venäjälle.

Sevonius oli Vaasan läänin varalääninkamreerina 1884–1889 ja sen jälkeen Viipurin läänin varalääninkamreerina 1889–1895. Postihallituksen kamreeriksi hän tuli 1895, oli pääjohtajan vt. apulaisena 1910–1914 ja hänet nimitettiin postihallituksen johtajaksi 1918. Sevonius siirtyi 1926 täysin palvelleena eläkkeelle. Sevonius oli siviiliviraston leski- ja orpokassan valtuutettuna 1899–1900 ja kassan hallituksen jäsenenä 1916–1926.

## Lähteet
GraphQL

**GraphQL** on kyselykieli, jonka kehitys aloitettiin Facebookissa vuonna 2012 mobiilisovelluksia varten. Pulmana oli siirtyminen aiemmasta tekniikasta toiseen tiedonsiirtomalliin ilman sekä asiakas- että palvelinsovelluksen muutoksia. Kieli on vahvasti tyypitetty. GraphQL julkaistiin avoimena lähdekoodina vuonna 2015 ja vuonna 2018 sen kehitys siirtyi Linux Foundationin projektiin GraphQL Foundationin nimellä. Projektiin kuuluvat kielen määrittely, referenssitoteutus GraphQL.js, DataLoader-kirjasto ja GraphiQL kehitystyökalu. GraphQL on ohjelmointirajapinnoille (ei tietokannoille) ja ratkaisee joitakin RESTin ongelmakohtia. GraphQL:n tavoitteena on saada tarvittavat tiedot yhdellä kyselyllä ilman useita pyyntöjä, sekä välttää liian tiedon siirtämistä.

## Lähteet

## Aiheesta muualla
* Viralliset verkkosivut 
* Kielen määrittely GitHubissa
Lentopallon naisten maailmanmestaruuskilpailut 2025

**Lentopallon naisten maailmanmestaruuskilpailut 2025** pelattiin Thaimaassa 22. elokuuta – 7. syyskuuta. Mukana oli 32 joukkuetta. Pudotuspelit pelattiin Bangkokissa, ja alkulohko-otteluita pelattiin Bangkokin lisäksi Nakhon Ratchasimassa, Chiang Maissa ja Phuketissa. Mestaruuden voitti Italia, hopealle sijoittui Turkki ja pronssia sai Brasilia. Turnauksen arvokkaimmaksi pelaajaksi valittiin Italian passari Alessia Orro.

## Turnausjärjestelmä
Turnauksen 32 joukkuetta pelasivat ensimmäisellä kierroksella kahdeksassa neljän joukkueen alkulohkossa. Kunkin alkulohkon kaksi parasta joukkuetta etenivät neljännesvälieriin, joista jatkettiin cup-systeemillä loppu- ja pronssiotteluun saakka.

## Tuloksia

Bangkokissa pelatussa pronssiottelussa Brasilia voitti Japanin eräluvuin 3–2. Myöhemmin samana päivänä Bangkokissa pelatussa loppuottelussa Italia voitti Turkin erin 3–2. Puolivälierissä karsiutuivat Alankomaat, Puola, Ranska ja Yhdysvallat.

## Sijoitukset

## Lähteet
Sigerslev

**Sigerslev** on entinen taajama Stevnsin kunnassa Tanskassa. Taajamassa oli 205 asukasta vuoden 2020 alussa.

## Väestökehitys

## Henkilöitä
* Niels E. Nielsen (1924–1993), kirjailija

## Lähteet

## Aiheesta muualla
Asp (Struer)

**Asp** on taajama Struerin kunnassa Tanskassa. Taajamassa oli 359 asukasta vuoden 2025 alussa.

## Väestökehitys

## Lähteet

## Aiheesta muualla
Hvidbjerg

**Hvidbjerg** voi tarkoittaa seuraavia:

* Hvidbjerg, taajama Skiven kunnassa Tanskassa
* Hvidbjerg, taajama Struerin kunnassa Tanskassa
Thorald Læssøe

**Thorald Læssøe** (25. kesäkuuta 1816 Frederikshavn – 25. maaliskuuta 1878 Kööpenhamina) oli tanskalainen taidemaalari. Hän opiskeli vuosina 1834–1839 Kuninkaallisessa taideakatemiassa ja erikoistui eläin- sekä maisemamaalauksiin. Læssøe vietti pitkiä aikoja Italiassa, missä hänen ystäväpiiriinsä kuuluivat muun muassa J. A. Jerichau ja Lorenz Frølich.

Læssøen veli oli eversti Frederik Læssøe.
## Teoksia

Thorald Læssøe - Parti af Marmorpladsen med ruinerne af den ufuldførte Frederikskirke - KMS339 - Statens Museum for Kunst.jpg|*Parti af Marmorpladsen med ruinerne af den ufuldførte Frederikskirke* (1838)
Thorald Læssøe, Valløby Kirke på Sjælland, 1839, B257, Thorvaldsens Museum.jpg|*[[Valløby]] kirke* (1839)
Thorald Læssøe, Parti fra den romerske campagne, 1856.png|*Parti fra den romerske campagne* (1856)

## Lähteet

## Aiheesta muualla
Lentopallon miesten maailmanmestaruuskilpailut 2022

**Lentopallon miesten maailmanmestaruuskilpailut 2022** pelattiin Puolassa ja Sloveniassa 26. elokuuta – 11. syyskuuta. Mukana oli 24 joukkuetta. Mitalipelit pelattiin Puolan Katowicessa, ja muut kisakaupungit olivat Puolan Gliwice ja Slovenian Ljubljana. Mestaruuden voitti Italia, hopealle sijoittui Puola ja pronssia sai Brasilia. Turnauksen arvokkaimmaksi pelaajaksi valittiin Italian passari Simone Giannelli.

## Turnausjärjestelmä
Turnauksen 24 joukkuetta pelasivat ensimmäisellä kierroksella kuudessa neljän joukkueen alkulohkossa. Kunkin alkulohkon kaksi parasta ja lohkojen neljä parasta lohkokolmosta etenivät neljännesvälieriin, joista edettiin cup-systeemillä loppu- ja pronssiotteluun saakka.

## Tuloksia

Katowicessa pelatussa pronssiottelussa Brasilia voitti Slovenian eräluvuin 3–1. Myöhemmin samana päivänä Katowicessa pelatussa loppuottelussa Italia voitti Puolan erin 3–1. Puolivälierissä karsiutuivat Argentiina, Ranska, Ukraina ja Yhdysvallat.

## Sijoitukset

## Lähteet
Jens Adolf Jerichau

**Jens Adolf Jerichau** (17. huhtikuuta 1816 Assens – 24. heinäkuuta 1883) oli tanskalainen kuvanveistäjä. Hän opiskeli Kuninkaallisessa taideakatemiassa vuosina 1831–1837 ja asui sen jälkeen vuosikymmenen Roomassa, missä hän työskenteli muun muassa Bertel Thorvaldsenin alaisuudessa ja meni naimisiin Elisabeth Baumannin kanssa. Vuodesta 1849 hän toimi Kuninkaallisen taideakatemian professorina.
## Töitä

Vjristiansborg - Hercules and Hebe.jpg|*Hercules ja Hebe* (1845, Christiansborg) 
Panterjægeren.jpg|*Panterjægeren* (1846, Tanskan valtiollinen taidemuseo)
Hans Christian Ørsted statue (full).jpg|*[[Hans Christian Ørsted]]in muistomerkki* (1876, Ørstedparken, Kööpenhamina)

## Lähteet

## Aiheesta muualla
Wandsbeker Chausseen rautatieasema

**Wandsbeker Chaussee** on rautatieasema Hampurissa, saksassa jota palvelevat S-Bahnin linja S1 ja metron linja U1. S-Bahnin asema avattiin 12. elokuuta 1906, ja metroasema avattiin 28. lokakuuta 1962. Asemaa käyttää arkisin 38 811 matkustajaa päivässä.

## Historia
Nykyinen S-Bahn-asema avattiin 12. elokuuta 1906.

Metroasema otettiin käyttöön 28. lokakuuta 1962, kun U1-linjaa jatkettiin Wartenausta Wandsbek Marktiin. Ylätasanne lippuhalleineen peruskorjattiin useita kertoja. Laituri oli suurelta osin alkuperäisessä kunnossaan vuoteen 2008 asti. Vuonna 2009 laiturialueen seinät suunniteltiin uudelleen sinisen sävyiseksi.

## S-Bahnin asema
S-Bahn-asema sijaitsee Hampurin tavaraliikenteen ohitusrautatien radan kanssa avoimessa leikkauksessa katutason alapuolella. Tämä ylittää Wandsbeker Chausseen suorassa kulmassa pohjoisella laiturilla, jossa on myös portaikko ja hissi tälle kadulle. Aseman yläpuolella sijaitsee Pappelalleen silta. 

## Metroasema
Metroasema sijaitsee Wandsbeker Chausseen alapuolella, suunnilleen Seumestraßen ja Menckesalleen välissä. Tunneliosuus on täällä niin syvä, että se alittaa myös S-Bahn-aseman. laiturin molemmissa päissä on portaat, jotka johtavat ylätasanteelle, josta pintaan pääsee usean uloskäynnin kautta.

Asema on ollut esteetön syyskuusta 2019 lähtien.

## Yhteydet
S-Bahnin ja metron laiturien suora yhteys ei ollut mahdollista toteuttaa, joten linjaa vaihtavien matkustajien on käveltävä lyhyt matka katutasolla.

Katutasossa, lähellä molempien asemien uloskäyntejä, on useiden kaupunkibussilinjojen pysäkit.

## Lähteet
Niels Treschow

**Niels Treschow** (1751–1833) oli norjalainen filosofi ja poliitikko. Hän opiskeli Kööpenhaminan yliopistossa ja toimi 1774–1803 koulunopettajana Trondhjemissa, Helsingørissä ja Kristianiassa, jossa hän piti jo siihen aikaan julkisia luentoja Immanuel Kantin filosofiasta. Hän oli vuodesta 1803 Kööpenhaminassa filosofian professorina. Kun Norjaan päätettiin perustaa yliopisto, Treschow osallistui suunnitelmien laatimiseen, ja kun Kristianian yliopisto 1813 aloitti toimintansa, hän siirtyi sinne professoriksi. Vuodesta 1814 alkaen hän joutui toimimaan pääasiassa poliitikkona. Hän oli 1814–1825 kirkollis- ja opetusministerinä ja toimi myös yliopiston kanslerina sekä muissa tehtävissä.

Treschow on julkaissut runsaasti filosofisia teoksia, muun muassa Kantin filosofian arvostelua, kokeellisia psykologisia tutkimuksia, historianfilosofiaa, jossa hän esittää kehitysopillisia aatteita, ja myös valtio-oikeudellisia kirjoituksia.

## Lähteet

## Aiheesta muualla
Frederik Læssøe

**Verner Hans Frederik Abrahamson Læssøe** (23. syyskuuta 1811 Kööpenhamina – 25. heinäkuuta 1850 Isted) oli tanskalainen eversti. Hän oli ensimmäisen Saksan-Tanskan sodan merkittävimpiä tanskalaisia komentajia ja kaatui Istedin taistelussa kesällä 1850.
## Lähteet

## Aiheesta muualla
Læssøe

**Læssøe** on seuraavien tanskalaisten henkilöiden sukunimi:

* Frederik Læssøe (1811–1850), eversti
* Thorald Læssøe (1816–1878), taidemaalari
Üştöbe

**Üştöbe** () on kaupunki ja Qaratalin piirin hallinnollinen keskus Jetısun alueella Kazakstanissa. Se sijaitsee Qarataljoen laaksossa 46 kilometriä alueen pääkaupungista Taldyqorğanista luoteeseen. Kaupungissa oli 18&nbsp;612 asukasta vuonna 2025.

Üştöbe on perustettu vuonna 1928 Turkestanin–Siperian rautatien rakentamisen yhteydessä. Se toimi 1930–1940-luvuilla muun muassa Neuvostoliiton korealaisten karkoituspaikkana. Üştöbestä tuli kaupunki vuonna 1961. Paikallinen erikoisuus oli Kazakstanin ainoa jurttatehdas, joka valmisti 16&nbsp;000 jurttaa vuonna 1985.

Seudun pääelinkeino on maatalous, joka tuottaa muun muassa viljaa, vihanneksia ja sokerijuurikasta. Teollisuutta edustavat villankäsittelylaitos, meijeri ja kiteistä piitä valmistava yritys. Piirin asukkaista 66,8 prosenttia on kazakkeja, 15,8 prosenttia venäläisiä, 5,9 prosenttia korealaisia ja 5,0 prosenttia kurdeja (vuonna 2025).

## Lähteet

## Aiheesta muualla
* Qaratalin piirin sivusto
James Pearce Jr.

**James Cecil Pearce Jr.** (s. 12. lokakuuta 2003) on yhdysvaltalainen amerikkalaisen jalkapallon pelaaja. Hänen pelipaikkansa on uloin puolustuksen linjamies. Pearce Jr. edustaa NFL-joukkue Atlanta Falconsia. Ennen NFL-uraansa hän edusti Tennesseen yliopiston joukkuetta. Falcons varasi hänet ensimmäisellä kierroksella 26. varausvuorolla .

Toukokuussa 2025 Pearce Jr. teki Falconsin kanssa nelivuotisen ja yhteensä 16,8 miljoonan dollarin arvoisen tulokassopimuksen. Sopimus sisältää 8,8 miljoonan dollarin arvoisen allekirjoituspalkkion.

Pearce Jr. on pelannut neljä NFL:n runkosarjan ottelua. Näissä otteluissa hänellä on yhteensä kaksi taklausta ja kaksi iskua pelinrakentajaan. Uran tilastot päivitetty kauden 2025 neljännen peliviikon jälkeen 4. lokakuuta 2025.

## Lähteet
GQL

**GQL** (*Graph Query Language*) on kyselykieli, joka on tarkoitettu graafitietokannoille. Kielen ISO-standardi (ISO/IEC 39075:2024) on julkaistu vuonna 2024. Kielen merkitystä on verrattu SQL-kielen merkitykseen relaatiomallin tietokannoille. Graafitietokanta perustuu solmuille ja kaarille kun taas perinteisempi relaatiomalli perustuu tauluille. Graafitietokanta myös tallettaa tiedot eri tavalla ja tiedot haetaan eri menetelmällä. Aiemmin eräät graafitietokannat ovat käyttäneet muita kyselykieliä, esimerkiksi Cypher-kieltä, joka vaikutti myös GQL-kielen määrittelyyn. ISO aloitti GQL-standardoinnin syyskuussa 2019 ja se valmistui maaliskuussa 2024.

## Lähteet
Wessel Nijman

**Wessel Nijman** (s. 26. kesäkuuta 2000) on alankomaalainen dartsinpelaaja. Hän on lokakuussa 2025 PDC:n maailmanlistalla sijalla 38. Nijmanilla on ollut PDC:n kiertuekortti vuodesta 2024. Hän on voittanut kaksi Players Championship&nbsp;-turnausta.

## Lähteet
Xavier Watts

**Xavier Watts** (s. 22. marraskuuta 2001 Minneapolis, Minnesota, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on takapuolustaja. Watts edustaa NFL-joukkue Atlanta Falconsia. Ennen NFL-uraansa hän edusti Notre Damen yliopiston joukkuetta. Falcons varasi hänet kolmannella kierroksella 96. varausvuorolla .

Toukokuussa 2025 Watts teki Falconsin kanssa nelivuotisen ja yhteensä 6,19 miljoonan dollarin arvoisen tulokassopimuksen.

Watts on pelannut neljä NFL:n runkosarjan ottelua. Näissä otteluissa hänellä on yhteensä 23 taklausta, neljä puolustettua heittoa ja kaksi syötönkatkoa. Uran tilastot päivitetty kauden 2025 neljännen peliviikon jälkeen 5. lokakuuta 2025.

## Lähteet
Les Percussions de Strasbourg

**Les Percussions de Strasbourg** on ranskalainen nykymusiikkiyhtye.

Les Percussions de Strasbourg muodostettiin Pierre Boulezin yhteen kokoamista lyömäsoittajista. Sen alkuperäiset jäsenet olivat Bernard Balet, Jean Batigne, Lucien Droeller, Jean-Paul Finkbeiner, Claude Ricou ja Georges Van Gucht. Kokoonpanon alkuperäinen nimi oli Groupe Instrumental à Percussion. Ensimmäisen konserttinsa se piti 17. tammikuuta 1962. Les Percussions de Strasbourgille alkoivat tehdä uutta ohjelmistoa muiden muassa Olivier Messiaen, Karlheinz Stockhausen, Kazimierz Serocki, Miloslav Kabeláč, Maurice Ohana, Iannis Xenakis, François-Bernard Mâche ja Hugues Dufourt.

Les Percussions de Strasbourg on esiintynyt yli 70 maassa eri puolillla maailmaa. Se on julkaissut kymmeniä levytyksiä ja saanut monia palkintoja.

## Lähteet
Jani Rättyä

**Jani Rättyä** (s. 1973 Nivala) on suomalainen kuvanveistäjä ja taidemaalari. Pohjois-Pohjanmaan Nivalassa syntynyt Rättyä on asunut Turussa vuodesta 1994 lähtien. Hän opiskeli taidetta aluksi Limingan Taidekoulussa 1994, ja sen jälkeen valmistui kuvataiteilijaksi Turun piirustuskoulusta 1998 ja kuvataiteen maisteriksi Kuvataideakatemiasta vuonna 2014. Rättyän tyyli kuvanveistossa vaihtelee ja hän käyttää useita eri materiaaleja, kuten terästä, betonia ja puuta. Taidemaalarina Rättyä tekee abstrakteja töitä.

## Julkisia taideteoksia
Rättyän yhdessä kuvataiteilija Antti Stöckellin kanssa suunnittelema jättiläiskokoinen – 25 metriä pitkä – *[[Päivänkakkara (veistos)|Päivänkakkara]]*-veistos on vuodelta 2011 ja yksi 12:sta Turun kulttuuripääkaupunkivuoden *Flux Aura* ympäristötaidetapahtuman taideteoksita Aurajoen rannalla, Forum Marinumin edustalla. *Päivänkakkara* on tehty puusta, metallista ja lasikuidusta. Teos restauroitiin vuonna 2019. Alun perin *Päivänkakkara* suunniteltiin tilapäiseksi teokseksi.

Muita Rättyän teoksia Turussa ovat Varissuolla Suurpäänkadun varrella oleva 2004 valmistunut teos *Teksti tuntemattomalla kielellä*, vuonna 2011 valmistunut *Freedom* Lakkatien lastenkodin seinällä ja säänkestävästä teräksesta tehty *Kapseli* vuodelta 2018 Yli-Maarian koululla. Rättyä oli mukana viisihenkisessä taiteilijaryhmässä, jonka työn tuloksena Kupittaanpuistoon syntyi noin 200 lapsen avustamana liskomainen ”käyttötaideteos” puretun patsaspuiston tilalle. Teos valmistui 2015 ja se sai nimen *Papu*. Taitelijaryhmän muut jäsenet olivat Jan-Erik Andersson, Eero Merimaa, Ann Sundholm ja Oona Tikkaoja.   

Tampereen Vuoreksessa on teos *Säteet* (2014), Naantalissa kiertoliittymäteos *Hautuja* (2018) ja Seinäjoella Tähti-päiväkodin edustalla teos *Isoset*, joka valmistui 2021.

Jani Rättyä voitti Oulun yliopiston 50-vuotisjuhlamitalikilpailussa ensimmäisen palkinnon vuonna 2007.

### Kuvia teoksista

Tiedosto:Päivänkakkara-veistos Turussa.jpg|*[[Päivänkakkara (veistos)|Päivänkakkara]]*, 2011, Turku.
Tiedosto:Jani Rattya Sateet 2014.JPG|*Säteet*, 2014, Tampere.
Tiedosto:Jani Rattya Hautuja 2018.jpg|*Hautuja*, 2018, Naantali.
Tiedosto:Jani Rättyä Isoset 2021.jpg|*Isoset*, 2021, Seinäjoki.

 
## Lähteet

## Aiheesta muualla
* Jani Rättyä Kuvataiteilijamatrikkelissa
Şar

**Şar** () on kaupunki Abain alueen Jarman piirissä Kazakstanissa. Se sijaitsee Şarjoen vasemmalla rannalla 120 kilometriä alueen pääkaupungista Semeistä kaakkoon. Kaupungissa oli 6&nbsp;032 asukasta vuonna 2025.

Şar on perustettu vuonna 1927 Turkestanin–Siperian rautatietä rakennettaessa. Siitä tuli kaupunki vuonna 1963. Vuoteen 1997 saakka Şar oli piirikeskus, mutta piirin lakkauttamisen jälkeen se alkoi kuihtua.

Şarin kautta kulkee rautatien lisäksi Almatyn ja Semein välinen maantie. Kaupungissa on veturivarikko ja pienteollisuutta.

## Lähteet
Santiago de los Caballeros

**Santiago de los Caballeros** tai usein lyhyemmin vain **Santiago** on kaupunki ja kunta Dominikaanisen tasavallan Santiagon provinssissa. Santiago on maan toiseksi suurin kaupunki ja vuonna 2022 sen asukasluku oli 771&nbsp;748. Se on myös paitsi Santiagon provinssin hallinnollinen pääkaupunki, mutta myös laajemman Cibaon alueen keskus. Kaupunki on perustettu vuonna 1495.

## Maantiede

Santiago de los Caballeros sijaitsee Dominikaanisen tasavallan pohjoisosassa Santiagon provinssissa Cibaon laakson alueella Yaque del Norte -joen varrella.

## Historia

Santiago on yksi Amerikan vanhimmista siirtomaakauden kaupungeista. Se perustettiin vuonna 1495. Nimi tarkoittaa "ritarien Santiagoa". Tarinan mukaan kaupunkia perustettaessa paikalle saapui alkujaan Kristoffer Kolumbuksen mukana Hispaniolaan tulleita espanjalaisia La Isabelan siirtokunnasta. He esiintyivät Santiagon ritareina ja kutsuivat joukkoaan nimellä *[[Hidalgo (aatelinen)|Hidalgos]] de La Isabela* ("La Isabelan aateliset"). Santiago sijaitsi maanjäristysherkällä alueella. Vuonna 1506 kaupunkia jouduttiin siirtämään järistyksen jälkeen ja se tuhoutui uudestaan arviolta 9 richterin järistyksessä vuonna 1562. Jälkimmäisessä tuhoutuneen kaupungin raunioita on jäljellä San Francisco de Jacaguassa. Tuhoisia järistyksiä on tapahtunut myös myöhemmin, kuten vuonna 1946.

1800-luvulla Santiago oli kasvanut etenkin kehittyvät tupakkateollisuuden myötä ja se kilpaili jopa Santiagon kanssa palvellen ajoittain väliaikaisesti jopa tasavallan pääakupunkina. Kun Dominikaaninen tasavalta itsenäistyi Haitin miehityksestä vuonna 1844 Santiagosta tuli Cibaon eli Santiagon provinssin keskus. Kaupungilla oli tärkeä asema myöhemmässä sodassa Espanjaa vastaan. Kapina espanjalaisia vastaan alkoi Cibaon alueella ja kapinallisten onnistui kukistaa Santiagon espanjalainen varuskunta syyskuussa 1863. Kaupungissa on sodan muistomerkki *[[Monumento a Los Héroes de la Restauración]]*, joka oli alkujaan omsitettu diktaattori Rafael Trujillolle. Trujillon kaudella vuonna 1958 rakennettiin myös maan suurin baseballstadion Estadio Cibao.

## Talous ja liikenne
Tupakkateollisuudella on edelleen huomattava merkitys kaupungin taloudessa. Sen ohella kaupungissa tuotetaan esimerkiksi rommia, kaakaota ja lääkkeitä. Huomattava osa tuotannosta on keskittynyt Santiagon vapaakauppa-alueelle (*zona franca*). Myös palvelut ja matkailu ovat kasvattaneet merkitystään.

Santiago sijaitsee Santo Domingosta maan läpi Monte Cristiin sen luoteisosassa kulkevan maantien varrella. Kaupunkia palvelee Cibaon kansainvälinen lentoasema.

## Väestö

Santiago on Dominikaanisen tasavallan toiseksi suurin kaupunki. Sen asukasluku oli vuoden 2022 väestönlaskennan mukaan 771&nbsp;748. Vuonna 2010 vastaava lukema oli 550&nbsp;753 ja vuonna 2002 507&nbsp;418.

## Lähteet
Killinki

**Killinki** oli vanha ruotsalainen rahayksikkö, 1/48 taaleria. Sittemmin *killinki-*sanaa on käytetty suomen kielessä yleisesti kolikon tai pikkurahan nimityksenä.

Killinki (ruots. *skilling,* alasaksan *schillinc*) on etymologisesti sama sana kuin useissa maissa käytetyn rahayksikön nimitys *[[šillinki]].* Sanan on selitetty johtuvan ’helisemistä’ tai ’leikkaamista’ merkitsevistä sanapesyeistä tai ’kilpeä’ merkitsevästä sanasta. 

Killinkejä lyötiin tai käytettiin laskentayksikköinä Itämeren alueella jo ennen kuin killingistä tuli Ruotsin valtakunnassa virallinen rahayksikkö. Tämä tapahtui vuoden 1776 rahauudistuksessa, jossa mutkikas keskiaikainen hopea- ja kuparikantainen markkojen, äyrien ja penninkien järjestelmä vaihdettiin yksinkertaisempaan hopeakantaiseen systeemiin. Uuden järjestelmän perusyksikkönä oli taaleri *(riksdaler),* joka siihenastisten äyrien ja penninkien sijasta jakautuisi 48 killinkiin. Killingin kolikkoja alettiin Ruotsin valtakunnassa kuitenkin lyödä vasta 1802, ja tuolloin kupariäyrien käyttö maksuvälineenä lakkasi.

Vuonna 1855 Ruotsin rahajärjestelmässä siirryttiin desimaalisysteemiin, jossa taaleri jakautui sataan äyriin, ja killinkien lyöminen päättyi. Lopullisesti killinki siirtyi historiaan Skandinavian rahaliiton myötä 1873, jossa taalerin tilalle tuli kruunu.

Suomen kielessä *killinki* on jäänyt elämään pikkurahan tai kolikon nimityksenä, erityisesti vähättelevissä sanonnoissa *(ei killinkiäkään, ei kirkon / pennin / Kiesuksen killinkiä).*

## Lähteet
Risto Kostiainen

**Risto Kalervo Kostiainen** (s. 7. huhtikuuta 1955 Koski Tl) on suomalainen farmaseuttisen kemian emeritusprofessori.

Kostianen syntyi insinööri Unto Kalervo Kostiaisen ja Helga Ester Kulon perheeseen. Hän tuli ylioppilaaksi Kiveriön lukiosta Lahdessa ja valmistui Helsingin yliopistosta filosofian kandidaatiksi 1975 ja väitteli siellä filosofian tohtoriksi 1989.

Kostiainen oli Helsingin yliopiston kemian laitoksen assistentti ja tutkija 1984–1987, Helsingin kaupungin elintarvike- ja ympäristökeskuksen kemisti 1988–1995, VTT:n erikoistutkija 1995–1997 ja Helsingin yliopistossa analyyttisen kemian dosentti  vuodesta 1990 sekä farmaseuttisen kemian apulaisprofessori vuodesta 1997 ja professori vuodesta 1999. Hän oli myös vieraileva tutkija Groningenissa Alankomaissa 1991–1992. Kostiaisella on lisäksi ollut useita asiantuntija- ja luottamustehtäviä.

## Lähteet
(80806) 2000 CM105

**(80806) 2000 CM105** on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri  (noin ) kiertoradalla, joka on lähimmillään  astronomisen yksikön päässä ja etäisimmillään  astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti  &ndash; . Kohde luokitellaan cubewanoihin.

## Lähteet
Vähä-Mulkkujärvi

**Vähä-Mulkkujärvi** (myös asussa **Vähä Mulkkujärvi**) on umpeen kasvanut järvi Kuortaneen lounaisosassa Kivenmäen kylässä Alavuden rajan lähellä. Lännessä järven erottaa Mulkkujärvestä Mulkkujenvälin kannas, jonka keskeltä kunnanraja kulkee.

Vähä-Mulkkujärvi on suotyypiltään pääosin luhtaista saranevaa. Järvialtaassa on avointa vettä yleensä vain tulva-aikana. Sekä Vähä-Mulkkujärven että Mulkkujärven rannat ovat rakentamattomia, ja ne muodostavat Larvanevan kanssa 848 hehtaarin laajuisen Natura 2000 -kohteen. Järven linnustoon kuuluu ainakin jänkäkurppa, kurki, laulujoutsen, liro, taivaanvuohi ja valkoviklo.

Vähä-Mulkkujärvi kuuluu Lapuanjoen vesistön (vesistöaluetunnus 44) Kuortaneenjärven valuma-alueen (44.04) Tapaskanluoman valuma-alueeseen (44.044). Järven kaakkoisosasta alkaa Järvioja, joka on Hunnakkojärvestä alkavan Hunnakkoluoman sivu-uoma. Hunnakkoluoma laskee pohjoisessa Saarijärveen.

## Lähteet
Aneela Mirza

**Aneela Mirza** (s. 8. lokakuuta 1974 Frederiksværk) on tanskalainen laulaja. Hän perusti Amir El-Falakin kanssa vuonna 1996 ToyBox-nimisen purukumipop-yhtyeen, jossa kaksikko laulaa edelleen. Huhujen mukaan Aneela Mirza on myös vuonna 1999 perustetun Ghost Gangin salainen laulaja.

Mirza syntyi Pakistanista Tanskaan muuttaneille muslimivanhemmille, ja tämä on vaikuttanut hänen musiikilliseen tyyliinsä.

## Lähteet
Lentopallon miesten maailmanmestaruuskilpailut 2025

**Lentopallon miesten maailmanmestaruuskilpailut 2025** pelattiin Filippiineillä 12.–28. syyskuuta. Kisakaupunkeina olivat Pasay ja Quezon City. Mukana oli 32 joukkuetta.  Mestaruuden voitti hallitseva mestari Italia, hopealle sijoittui Bulgaria ja pronssia sai Puola. Turnauksen arvokkaimmaksi pelaajaksi valittiin Italian Alessandro Michieletto.

## Turnausjärjestelmä
Turnauksen 32 joukkuetta pelasivat ensimmäisellä kierroksella kahdeksassa neljän joukkueen alkulohkossa. Kunkin alkulohkon kaksi parasta etenivät neljännesvälieriin, joista edettiin cup-systeemillä loppu- ja pronssiotteluun saakka.

## Tuloksia

Pasayssa pelatussa pronssiottelussa Puola voitti Tšekin eräluvuin 3–1. Myöhemmin samana päivänä Pasayssa pelatussa loppuottelussa Italia voitti Bulgarian erin 3–1. Puolivälierissä karsiutuivat Belgia, Iran, Turkki ja Yhdysvallat.

## Sijoitukset

## Lähteet
UFC 320

**UFC 320: Ankalaev vs. Pereira 2** oli vapaaottelutapahtuma, joka järjestettiin 5. lokakuuta 2025 Las Vegasissa. Tapahtumassa nähtiin kaksi eri mestaruusottelua. Pääottelussa nähtiin Alex Pereiran ja Magomed Ankalajevin uusintaottelu. Ottelu käytiin alemman raskaansarjan mestaruusvyöstä. Toisessa pääottelussa Merab Dvališvili puolusti kääpiösarjan vyötänsä Cory Sandhagenia vastaan. 

## Tulokset

## Bonukset
Bonuksen voittaneet ottelijat saivat palkkioksi 50 000 dollaria.
***Illan suoritus: Alex Pereira, Jiří Procházka, ja Joe Pyfer**
***Illan kamppailu: Jiří Procházka vs. Khalil Rountree Jr.**
## Lähteet
https://www.ufc.com/event/ufc-320

https://mmajunkie-eu.usatoday.com/story/sports/ufc/2025/10/05/ufc-320-post-event-facts-alex-pereira-merab-dvalishvili-make-history-champions/86498411007/

### Viitteet
Jiří Procházka

**Jiří Procházka** (s. 14. lokakuuta 1992) on tšekkiläinen vapaaottelija, joka ottelee UFC:ssä. Procházka on entinen UFC:n alemman raskaansarjan mestari. Hän on UFC:n historian ainut tšekkiläinen mestari.

## Ammattilaisottelut

## Lähteet

* https://www.espn.com/mma/fighter/_/id/3156612/jiri-prochazka
* https://www.tapology.com/fightcenter/fighters/34779-jiri-prochazka
Alma Hiltunen

**Alma Katarina Hiltunen** (9. toukokuuta 1887 Pietari – 13. maaliskuuta 1981) oli suomalainen luonnonlääkinnän harjoittaja.

Pietarissa syntyneen Alma Hiltusen isä oli kultaseppä Mikko Hiltunen. Hän pääsi ylioppilaaksi Viipurin jatko-opistosta vuonna 1907 ja aikoi valmistautua voimistelunopettajaksi. Hiltunen opiskeli Yhdysvalloissa kolmen vuoden ajan lääkkeetöntä terveydenhoitoa. Yhdysvalloista palattuaan Hän oleskeli useissa Suomen kaupungeissa antamassa terveydenhoitoneuvoja vapaaehtoista palkkiota vastaan ja myös maksutta.  Vuonna 1928 häntä syytettiin Kuopion raastuvanoikeudessa luvattomasta lääkärintoimen harjoittamisesta, mutta oikeus hylkäsi kanteen.

1930-luvulla luonnonlääkärin titteliä käyttänyt Alma Hiltunen julkaisi terveydenhoito-oppaita, antoi ohjeita sekä hieronta-, kylpy- ja käärehoitoa sairaille, piti luentoja ja järjesti hieronta- ja luonnonparannuskursseja Helsingissä. Hän kertoi suorittaneensa luonnonlääkärin tutkinnon Bernarr Macfaddenin perustamassa MacFaddenin Collegessa Yhdysvalloissa.

Vuonna 1981 kuollut Alma Hiltunen on haudattu Honkanummen hautausmaalle.

## Julkaisuja
* *Terveys ja sairaus 1., Terveys ja sairaus*. Lääkkeettömän parannuksen ystävät, Tampere 1929
* *Terveys ja sairaus 2., Reumatismi ja sen lääkkeetön parantaminen*. Lääkkeettömän parannuksen ystävät, Lahti ja Viipuri 1929
* *Reumatismi, nivelleini, ischias ja niitten parantaminen ilman lääkkeitä, sähköä ja suggestiota*. Satakunnan kirjateollisuus, Pori 1930, uusi painos Terveydenhoidon valinnanvapaus, Helsinki 1980
* *Terveys ja sairaus. Sarja n:o 4, Päänsärky, unettomuus ja hermotaudit*. Lääkkeettömän parannuksen ystävät, Viipuri 1930
* *Vatsataudit ja lääkkeetön parantaminen: käytännöllisiä ohjeita vatsasairauksien parantamiseksi ja ehkäisemiseksi*. Kustannusliike Kaleva, Helsinki 1932
* *Keuhkotauti, asthma, keuhkokuume, keuhkokatarri, hinkuyskä niiden syyt ja luonnonmukainen parantaminen ilman lääkkeitä, seerumeja ja leikkauksia: kotihoito-opas*. Tekijä, Helsinki 1935

## Lähteet

## Kirjallisuutta
* Kalle Kananoja : *Ihmelääkärit Suomessa 1850-1950: kuhnekylpyjä, sähköä ja suggestiota*. Kirjokansi  282. SKS Kirjat, Helsinki 2021
Jääkiekon Suomensarja 1951–1952

**Kaudella 1952 Jääkiekon Suomensarja** pelattiin kahdenkymmenenviiden joukkueen kesken. Joukkueet jakautuivat viiteen maantieteelliseen lohkoon, joissa kussakin pelattiin kaksinkertainen sarja. Jokaisen lohkon voittajan oli tarkoitus edetä noususarjaan, jonka kaksi parasta nousisi SM-sarjaan seuraavaksi vuodeksi. Kesken kauden Jääkiekkoliitto teki kuitenkin päätöksen, ettei pohjoislohkosta voisisi nousta. Taustalla vaikutti huoli kasvavista matkustuskuluista, jos pohjoislohkon voittaja olisi päässyt valtakunnalliseen mestaruussarjaan.

## Suomensarja

### Keskilohko

### Kaakkoislohko

### Etelälohko

### Lounaislohko

### Pohjoislohko

KPV:n ja OJK:n välillä pelattiin uusintaottelu lohkon voitosta, jonka KPV voitti 4-1.

## Noususarja

Noususarjan viimeistä KuPS:n ja Ponnistuksen välistä ottelua ei pelattu, koska kumpikin oli jo menettänyt mahdollisuutensa sarjanousuun.

## Lähteet
Cory Sandhagen

**Cory James Sandhagen** (s. 20. huhtikuuta 1992) on yhdysvaltalainen vapaaottelija, joka ottelee UFC:ssä. Sandhagenin painoluokka on kääpiösarja. Sandhagen on otellut kääpiösarjan mestaruudesta kahdesti. 

## Yksityiselämä
Sandhagen meni naimisiin vaimonsa Erica kanssa syyskuussa 2023.

## Ammattilaisottelut

## Lähteet
https://www.espn.com/mma/fighter/_/id/4294504/cory-sandhagen

### Viitteet
Venmo

**Venmo** on yhdysvaltalainen mobiilimaksupalvelu, jonka omistaa PayPal. Sillä voi lähettää rahaa toisille käyttäjille esimerkiksi useamman henkilön jakaessa yhteistä laskua. Venmo toimii vain Yhdysvalloissa.

## Historia
Venmo perustettiin vuonna 2009. Verkko- ja mobiilimaksuyritys Braintree osti sen 26,2 miljoonan Yhdysvaltain dollarin hinnalla vuonna 2012. Verkkomaksualan suuryritys PayPal osti Braintreen 800 miljoonalla dollarilla vuonna 2013, joten Venmo siirtyi PayPalin omistukseen.

Maksut Venmo- ja PayPal-käyttäjien välillä tulivat mahdolliseksi vuonna 2025.

## Toiminta
Venmo on mobiilisovellus, jolla voi lähettää rahaa muille käyttäjille. Se toimii vain Yhdysvalloissa. Venmossa on oma sisäinen saldo, jota varten käyttäjä liittää palveluun pankkitilin, pankkikortin tai luottokortin. Käyttäjät näkevät joitain tietoja toisistaan lähes sosiaalisen median tavoin. Esimerkiksi tietyt maksutapahtumat voi pitää julkisina tai piilottaa muiden nähtäviltä. Käyttäjät pystyvät olla rajatuin toiminnoin vuorovaikutuksessa toistensa kanssa.

Venmo tarjoaa Mastercardin kautta myös pankki- ja luottokortteja.

## Lähteet

## Aiheesta muualla
* Venmon oma sivusto
Khalil Rountree Jr.

**Khalil Ibn Rountree Jr.** (s. 26. helmikuuta 1990) on yhdysvaltalainen vapaaottelija, joka ottelee UFC:ssä. Rountree Jr:n painoluokka on alempi raskassarja ja hän on otellut painoluokan mestaruudesta kerran. 

## Ammattilaisottelut

## Lähteet

* https://www.espn.com/mma/fighter/_/id/4028627/khalil-rountree-jr
* https://www.tapology.com/fightcenter/fighters/47284-khalil-rountree-the-war-horse
Uskonto Ranskassa

**Uskonto** **[[Ranska|Ranskassa]]** on ollut voimakkaassa muutoksessa 2000-luvun alun molemmin puolin, sillä uskonnottomien ja muslimien lukumäärä on kasvanut samalla, kun kristittyjen lukumäärä on vähentynyt. 

Ranskan pääalueilla asuvista 51 prosenttia ilmoitti vuosina 2019–2020 olevansa uskonnottomia. Taustaltaan ranskalaisista uskonnottomia oli 58 % ja maahanmuuttajista 19 %. Suurimmat uskontoryhmät olivat katolisuus (29 %) ja islam (10 %). Muita kristillisiä ryhmiä kuin katolisia oli 9 prosenttia.

Aktiivisimmin uskontoaan harjoittivat juutalaiset (34 %) ja muslimit (20 %). Katolisista 8 % kävi säännöllisesti messussa. Vanhempiensa uskonnon oli omaksunut 91 % muslimiperheiden lapsista, juutalaisista 84 % ja katolisista 67 %.

## Tunnustuksettomuus

Ranskassa valtio ja uskonto on erotettu toisistaan *laïcité*-periaatteen eli tunnustuksettomuuden mukaisesti. Se perustuu vuonna 1905 säädettyyn lakiin, jonka mukaan valtio kohtelee puolueettomasti ja yhdenvertaisesti kaikkia uskontoja ja uskonnottomia maailmankatsomuksia.
## Kristinusko Ranskassa

Ranskassa oli vuonna 2004 noin 44,5 miljoonaa katolisen kirkon jäsentä, mikä oli noin 75,5 prosenttia väestöstä. Kirkon jäsenyys on kuitenkin eri asia kuin uskon tunnustaminen. Eurooppalaisen arvotutkimuksen mukaan katolisten kristittyjen osuus väestöstä vuonna 1970 oli 70 %, mutta vuonna 2018 enää 32 %. Noin kuudessakymmenessä vuodessa katolisuutta tunnustavien ranskalaisten osuus oli siten puolittunut.  

Luterilaisuutta ja reformoitua kristillisyyttä Ranskassa edustavat useat protestanttiset kirkot. Vuonna 2006 tehdyn tutkimuksen mukaan protestanttien määrä on hieman lisääntynyt Ranskassa. Ilmiö johtuu pääasiassa afrikkalaisperäisten evankelisten kirkkojen kasvusta.

## Islam Ranskassa

Vuonna 1960 Ranskan väestöstä oli muslimeja 0,9 %. Osuus oli kasvanut kymmeneen prosenttiin vuonna 2023. 

Muslimeista 78&nbsp;prosenttia oli vuonna 2023 sitä mieltä, että sekulaari laïcité-periaate syrjii heitä. Institut français d'opinion publique -tutkimuslaitoksen mukaan 36&nbsp;prosenttia muslimeista toivoi vuonna 2024, että heistä tulee enemmistö; nuorista niin toivoi 46&nbsp;prosenttia. Vastaajista 37&nbsp;% ja nuorista 57 % kannatti Muslimiveljeskuntaa, jonka tavoitteena on saada sharia voimaan Ranskassa. 

## Katso myös
* Uskonto Euroopan unionissa

## Lähteet
Marja Liivala

**Marja Elina Liivala** (s. 27. syyskuuta 1964 Helsinki) on suomalainen diplomaatti, joka on toiminut vuodesta 2024 lähtien Suomen suurlähettiläänä Moskovassa Venäjällä. Hän on ollut Ulkoministeriön palveluksessa vuodesta 1997 lähtien ja on erikoistunut erityisesti itä- ja venäjänkielisiin asioihin sekä Keski-Aasian alueeseen.

## Ura
Ulkoministeriön palvelukseen Liivala on tullut vuonna 1997. Liivala on työskennellyt Venäjään liittyivssä tehtävissä ulkoministeriössä sekä Suomen Moskovan-edustustossa vuosina 1998–2002 ja 2008–2012, Tadžikistanin, Turkmenistanin, Uzbekistanin kiertävänä suurlähettiläänä ja ulkoministeriön Pohjois-Amerikan yksikön johtavana asiantuntijana.

Tasavallan presidentti määräsi ulkoasiainneuvos Marja Liivalan Suomen Moskovan-edustuston päällikön tehtävään 1. syyskuuta 2024 lukien.

## Lähteet
(86177) 1999 RY215

**(86177) 1999 RY215** on transneptuninen kohde, eli sen kiertorata yltää Neptunuksen kiertorataa kauemmaksi Auringosta. Se kiertää Auringon ympäri  (noin ) kiertoradalla, joka on lähimmillään  astronomisen yksikön päässä ja etäisimmillään  astronomisen yksikön päässä Auringosta. Kirkkauden ja valon heijastumisen perusteella sen läpimitta on todennäköisesti  &ndash; . Kohde luokitellaan cubewanoihin.

## Lähteet
National Police Gazette

**National Police Gazette** oli vuosina 1845–1977 julkaistu yhdysvaltalainen miehille suunnattu viikoittain ilmestyvä lifestyle-lehti.

Lehden perustivat vuonna 1845 asianajaja Enoch E. Camp ja rautatien edistäjä George Wilkes. National Police Gazette oli suurelle yleisölle suunnattu lehti, joka erikoistui aluksi rikoksiin ja rikollisiin. Lehti keskittyi näennäisesti poliisia kiinnostaviin aiheisiin, mutta se oli ennen kaikkea tabloidimainen julkaisu, joka käsitteli sensaatiohakuisesti murhia, villin lännen lainsuojattomia ja urheilua. Lehden kuvituksissa ja valokuvissa esiintyi runsaasti vähäpukeisia strippareita, burleskitanssijoita ja prostituoituja.

Richard Kyle Foxista tuli National Police Gazetten päätoimittaja ja kustantaja vuonna 1877, ja hän johti lehteä vuoteen 1922 saakka. Foxin aikana lehti alkoi seurata ja raportoida nyrkkeilyotteluita, joiden järjestäminen oli tuohon aikaan laitonta Yhdysvalloissa. Lehti seurasi myös hevoskilpailuita ja baseballia.

Foxin johdolla lehdestä tuli sittemmin miesten lifestyle-lehtien ja modernin tabloid- ja sensaatiojournalismin edelläkävijä. Lehdessä julkaistiin julkkisjuoruja, urheilu-uutisia ja tietokilpailuja.
Vuodesta 2007 lähtien National Police Gazetten on omistanut National Police Gazette Enterprises, LLC, joka ylläpitää virallista Police Gazette -lehden arkistoa sekä julkaisee lehden vanhoja artikkeleita ja uutta materiaalia verkossa.

## Lähteet
P-tolueenisulfonyylimetyyli-isosyanidi

**p-tolueenisulfonyylimetyyli-isosyanidi** (C9H9NO2S) on isosyanideihin kuuluva aromaattinen orgaaninen yhdiste. Yhdistettä käytetään reagenssina orgaanisen kemian synteeseissä.

## Ominaisuudet, valmistus ja käyttö
Huoneenlämpötilassa p-tolueenisulfonyylimetyyli-isosyanidi on väritöntä kiteistä ainetta. Yhdiste liukenee niukasti esimerkiksi veteen ja alkoholeihin. Enemmän aine liukenee esimerkiksi tetrahydrofuraaniin, etyyliasetaattiin ja kloroformiin. p-tolueenisulfonyylimetyyli-isosyanidi reagoi useilla synteettisesti hyödyllisillä tavoille. Se reagoi ketonien kanssa joko tyydyttyneiksi tai tyydyttymättömiksi nitriileiksi. Erityisen käyttökelpoinen p-tolueenisulfonyylimetyyli-isosyanidi on heterosyklisten yhdisteiden, esimerkiksi pyrrolien, indolien, kinoliinien ja oksatsolien valmistuksessa.

p-tolueenisulfonyylimetyyli-isosyanidin valmistuksen ensimmäisessä vaiheessa natrium-p-tolueenisulfinaatti reagoi formaldehydin ja formamidin kanssa muodostaen aromaattisen formamidijohdannaisen. Seuraavan vaihe on veden eliminaatio fosgeenin avulla, jolloin muodostuu p-tolueenisulfonyylimetyyli-isosyanidia.

p-tolueenisulfonyylimetyyli-isosyanidi on hyvin yleisesti käytetty reagenssi orgaanisen kemian synteeseissä. Sitä käytetään esimerkiksi lääkeaineiden ja maatalouskemikaalien valmistuksessa.

## Lähteet
Tekelı

**Tekelı** () on piiritasoinen kaupunki Jetısun alueella Kazakstanissa. Se sijaitsee Qarataljoen yläjuoksulla Džungarian Alataun reuna-alueella 40 kilometriä alueen pääkaupungista Taldyqorğanista kaakkoon. Kaupungissa oli 29&nbsp;792 ja kaupunkialueella 30&nbsp;694 asukasta vuonna 2025.

Tekelı on perustettu vuonna 1911. Siitä tuli kaupunkimainen taajama vuonna 1927. Vuonna 1937 ryhdyttiin hyödyntämään monimetallikaivosta, jonka yhteyteen perustettiin vuonna 1942 lyijy- ja sinkkikombinaatti. Tekelıstä tuli kaupunki vuonna 1952. Kombinaatti tuotti neuvostoaikana lyijy-, sinkki- ja baryyttikonsentraattia sekä muita metallituotteita.

Tekelı koki Neuvostoliiton hajoamisen jälkeen Kazakstanin muiden monokaupunkien tavoin suuria vaikeuksia. Malmivarat ehtyivät, kaivos suljettiin ja kombinaatti pysähtyi. Vuonna 2013 alettiin rakentaa muualta tuotua raaka-ainetta käyttävää rautatehdasta, joka aloitti toimintansa vuonna 2018. Tämäkin tehdas on kärsinyt kannattavuusongelmista ja maailmanmarkkinahintojen vaihteluista.

Tekelı on pysynyt pinnalla kauniin luontonsa ja lumisten vuoriensa ansiosta, ja se on suosittu matkailukohde. Kaupunkiin on syntynyt myös uutta elintarviketeollisuutta. Paikallisia nähtävyyksiä ovat neuvostoaikaiset rakennukset, mahdollisesti 1700-luvulla isoon kiveen veistetty buddhalaistemppelin kuva sekä Qorajoen laaksossa sijaitseva Būrqanbūlaqin vesiputous, jonka korkeus on 90 metriä.

Kaupungin asukkaista 57,7 prosenttia on kazakkeja, 31,4 prosenttia venäläisiä ja 3,0 prosenttia korealaisia (vuonna 2025).

## Lähteet

## Aiheesta muualla
* Kaupungin sivusto
Suomen urheilu 1922

**Suomen urheilu 1922** käsittelee vuoden 1922 merkittäviä uutisia ja tapahtumia suomalaisessa urheilussa.

## Jalkapallo

* Suomen maajoukkue pelasi neljä maaottelua, kaikki Helsingin pallokentällä. Joukkueella oli ensi kertaa valmentaja, kun Jarl Öhman toimi pelaaja-valmentajana. Suomi hävisi kesäkuussa Ruotsille 1–4, heinäkuussa Unkarille 1–5 ja elokuun lopulla Norjalle 1–3. Elokuun 11. päivänä Suomi voitti Viron 10–2, ja Jarl Öhman teki ottelussa kuusi maalia.
* Suomen-mestaruuden voitti Helsingin Palloseura, joka voitti loppuottelussa Viipurin Reippaan maalein 4–2.

## Jääpallo

* Suomen maajoukkue voitti helmikuussa Tukholmassa Ruotsin maalein 6–4.
* Suomen-mestaruuden voitti Viipurin Sudet, joka voitti loppuottelussa helsinkiläisseura Kiffenin maalein 3–1.

## Paini

* Kreikkalais-roomalaisen painin maailmanmestaruuskilpailuissa Tukholmassa, Ruotsissa kultaa voittivat Kalle Anttila alle 62-kiloisten sarjassa, Edvard Westerlund alle 67,5-kiloisten sarjassa ja Edil Rosenqvist alle 82,5-kiloisissa. Pronssille sijoittuivat Kaarlo Mäkinen alle 58-kiloisten sarjassa ja Toivo Pohjala yli 82,5-kiloisissa.

## Pesäpallo

* Miesten ensimmäisen Suomen-mestaruuden vei Helsingin Pallonlyöjät. Se voitti loppuottelussa Toijalan suojeluskunnan juoksuin 18–9.

## Pikaluistelu

* Maailmanmestaruuskilpailuissa Kristianiassa, Norjassa Clas Thunberg saavutti yhteistuloskilpailussa pronssia. Hän oli nopein 1&nbsp;500 metrin matkalla.
* Euroopan-mestaruuskilpailut käytiin Helsingissä. Clas Thunberg voitti yhteistuloskilpailussa kultaa ja Asser Wallenius saavutti pronssia. Thunberg oli nopein kolmella matkalla, ja 10&nbsp;000 metrillä paras oli Waldemar Bergström.

## Pohjoismaiset hiihtolajit

* Pohjoismaisissa kisoissa Tukholmassa, Ruotsissa Manne Vuorinen voitti 30 kilometrin hiihdon. Suomen parhaat 60 kilometrin hiihtäjät myöhästyivät lähdöstä laivan juututtua päiväkausiksi jäihin Ahvenanmerellä ja joutuivat hiihtämään kilpailun ulkopuolella.
* Holmenkollenin kisoissa Anton Collin voitti ensimmäisenä ei-norjalaisena 50 kilometrin hiihdon ja Tapani Niku sijoittui toiseksi.

## Taitoluistelu

* Maailmanmestaruuskilpailuissa Ludovika ja Walter Jakobsson saavuttivat pariluistelussa hopeaa.

## Yleisurheilu

* Hannes Kolehmainen juoksi maailmanennätyksen 25&nbsp;000 metrillä (1.25.20,0) kesäkuussa Tampereella ja 30&nbsp;000 metrillä (1.47.13,4) lokakuussa Viipurissa. Paavo Nurmi teki maailmanennätyksen 3&nbsp;000 metrillä (8.28,6) elokuussa Turussa, 2&nbsp;000 metrillä (5.26,4) syyskuussa Tampereella ja 5&nbsp;000 metrillä (14.35,4) syyskuussa Tukholmassa.
* Suomi kilpaili ensimmäisen yleisurheilumaaottelunsa. Vastustajana oli Ranska, ja yksipäiväiseksi supistunut ottelu käytiin 23. syyskuuta Pariisissa. Suomi voitti pistein 102–78. Erik Wilén ja Paavo Nurmi voittivat kaksi henkilökohtaista lajia, ja lisäksi Wilén kuului molempien viestijuoksujen voittajajoukkueisiin.
* Suomen-mestaruuskilpailut järjestettiin 19.–20.8. Helsingissä. Erik Wilén voitti kolme henkilökohtaista kultamitalia.

## Lähteet

* 
* 

### Viitteet